CELEX: 62011CN0427
Language: sk
Date: 2011-08-16 00:00:00
Title: Vec C-427/11: Návrh na začatie prejudiciálneho konania, ktorý podal High Court of Ireland (Írsko) 16. augusta 2011 — Margaret Kenny a iní/Minister for Justice, Equality and Law Reform, Minister for Finance, Commissioner of An Garda Síochána

22.10.2011   
            
            
               SK
            
            
               Úradný vestník Európskej únie
            
            
               C 311/25
            
         Návrh na začatie prejudiciálneho konania, ktorý podal High Court of Ireland (Írsko) 16. augusta 2011 — Margaret Kenny a iní/Minister for Justice, Equality and Law Reform, Minister for Finance, Commissioner of An Garda Síochána
   (Vec C-427/11)
   2011/C 311/41
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   High Court of Ireland
   
      Účastníci konania pred vnútroštátnym súdom
   
   
      Odvolateľky: Margaret Kenny, Patricia Quinn, Nuala Condon, Eileen Norton, Ursula Ennis, Loretta Barrett, Joan Healy, Kathleen Coyne, Sharon Fitzpatrick, Breda Fitzpatrick, Sandra Hennelly, Marian Troy, Antoinette Fitzpatrick, Helena Gatley
   
      Odporcovia: Minister for Justice, Equality and Law Reform, Minister for Finance, Commissioner of An Garda Síochána
   
      Prejudiciálne otázky
   
   
               1.
            
            
               Za okolností, v rámci ktorých dochádza k prima facie nepriamej diskriminácii v odmeňovaní z dôvodu pohlavia v rozpore s článkom 141 ES (teraz článok 157 ZFEÚ) a smernicou Rady 75/117/EHS (1), je zamestnávateľ povinný, s cieľom objektívneho odôvodnenia, poskytnúť:
               
                           a)
                        
                        
                           odôvodnenie, pokiaľ ide o pridelenie referenčných osôb na pracovné miesta, ktoré obsadili;
                        
                     
                           b)
                        
                        
                           odôvodnenie, pokiaľ ide o vyplácanie vyššej odmeny referenčným osobám; alebo
                        
                     
                           c)
                        
                        
                           odôvodnenie, pokiaľ ide o vyplácanie nižšej odmeny odvolateľkám?
                        
                     
         
               2.
            
            
               Za okolností, v rámci ktorých dochádza k prima facie nepriamej diskriminácii v odmeňovaní z dôvodu pohlavia, je zamestnávateľ povinný, s cieľom objektívneho odôvodnenia, poskytnúť odôvodnenie, pokiaľ ide o:
               
                           a)
                        
                        
                           osobitnú skupinu referenčných osôb, ktorú si vybrali odvolateľky, a/alebo
                        
                     
                           b)
                        
                        
                           pracovné miesta referenčných osôb vo všeobecnosti?
                        
                     
         
               3.
            
            
               V prípade kladnej odpovede na druhú otázku písm. b), je objektívne odôvodnenie platné bez ohľadu na skutočnosť, že sa na vybraté referenčné osoby neuplatňuje?
            
         
               4.
            
            
               Dopustil sa Labour Court, pokiaľ ide o otázku práva Spoločenstva, nesprávneho právneho posúdenia, keď uznal, že „záujmy na dobrých pracovnoprávnych vzťahoch“ by sa mohli zohľadniť pri posudzovaní, či zamestnávateľ môže objektívne odôvodniť rozdielne odmeňovanie?
            
         
               5.
            
            
               Za okolností, v rámci ktorých dochádza k prima facie nepriamej diskriminácii v odmeňovaní z dôvodu pohlavia, môže byť objektívne odôvodnenie uznané na základe odvolávania sa na záujmy na pracovnoprávnych vzťahoch odporcu? Sú takéto záujmy relevantné vo vzťahu k analýze objektívneho odôvodnenia?
            
         
      (1)  Smernica Rady 75/117/EHS z 10. februára 1975 o aproximácii právnych predpisov členských štátov týkajúcich sa uplatňovania zásady rovnakej odmeny pre mužov a ženy (Ú. v. ES L 45, s. 19; Mim. vyd. 05/001, s. 179).